
ประกาศสภาองค์การบริหารส่วนตำบลแม่เจ้าอยู่หัว

เรื่อง การประชุมสภาองค์การบริหารส่วนตำบลแม่เจ้าอยู่หัว  สมัยประชุมวิสามัญ สมัยที่ 1 
ครั้งที่ 2  ประจำปี พ.ศ. 2551
_________________________

ด้วยบริษัทนครน้ำมันปาล์มจำกัด  ได้ยื่นเรื่องขออนุญาตก่อสร้างโรงงานผลิตน้ำมันปาล์ม      ในการประชุมสภาสมัยสามัญ  สมัยที่ 4 ครั้งที่ 1  ประจำปี 2550  เมื่อวันที่ 30 พฤศจิกายน  2550  และสภาองค์การบริหารส่วนตำบลแม่เจ้าอยู่หัว  ได้มีมติให้บริษัทฯ จัดส่งแบบแปลนและจัดทำประชาพิจารณ์ในหมู่ที่ 8 และหมู่ที่ 9  นั้น
บัดนี้  บริษัทนครน้ำมันปาล์มจำกัด  ได้ส่งแบบแปลนและจัดทำประชาพิจารณ์  ในวันที่        16 กรกฎาคม  2551  เพื่อใช้ประกอบการพิจารณาขออนุญาตให้ทันภายในสมัยประชุมวิสามัญ                ดังนั้น  สภาองค์การบริหารส่วนตำบลแม่เจ้าอยู่หัว  จึงจัดให้มีการประชุมสภาฯ สมัยประชุมวิสามัญ สมัยที่ 1  ครั้งที่ 2  ประจำปี พ.ศ. 2551  ในวันที่  21 กรกฎาคม 2551  เวลา 10.00 น.  ณ  ห้องประชุมสภาองค์การบริหารส่วนตำบลแม่เจ้าอยู่หัว  เพื่อพิจารณาการขออนุญาตก่อสร้างโรงงานผลิตน้ำมันปาล์ม     และเพื่อให้การประชุมเป็นไปตามระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547       และเป็นการเผยแพร่ข้อมูลข่าวสารตามพระราชบัญญัติข้อมูลข่าวสารของทางราชการ  พ.ศ.2540  พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี  พ.ศ.2546  สภาองค์การบริหารส่วนตำบลแม่เจ้าอยู่หัว  จึงขอเชิญผู้ที่สนใจเข้าร่วมรับฟังการประชุมสภาฯ  ตามวันเวลา  และสถานที่ดังกล่าว  


จึงประกาศมาให้ทราบโดยทั่วกัน




ประกาศ  ณ  วันที่  15  เดือน กรกฎาคม  พ.ศ.2551

                 (นายศรายุธ  สุขศรี)




                     ประธานสภาองค์การบริหารส่วนตำบลแม่เจ้าอยู่หัว
